作者：无名氏
词牌/韵律：六州

paragraphs: 承圣绪，垂意在升平。
驱貔虎，策豪英。
号令肃天兵。
四方无复羽书征。
德泽浸群生。
睿谋雄俊，绌汉高狭陋，慕三皇二帝，登闳缉乐缀文明。
将升岱狱告功成。
玉牒金绳。
腾宝飞声。
事难评。
轩鼎就、清都一梦俄顷。
飞霞佩，乘龙驭，羽卫入高清。
祥光浮动五色，迎鸾凤，杂箫笙。
因山功就，同轨人至，铭旌画翣，行背重城。
楚笳凝咽，汉仪雄盛，攀慕伤情。
惟馀内传，知向蓬瀛。